*פעילות משטרתית ממוקדת הביאה למעצרו 'על חם' של חשוד שדרש "פרוטקשיין" בגין 'שמירה' על רכביהם של המבקרים בכותל המערבי*

*משטרת ישראל פועלת כנגד מגוון רחב של עבירות סחיטת כספים וגביית 'דמי שמירה', וזאת במטרה לאפשר לאזרח הנורמטיבי את סביבת החיים לה הוא ראוי בכל עת ובכל מקום ללא כל חשש או פחד שמא יגרם נזק לרכושו, ובייחוד כאשר מדובר בחניה ציבורית הפתוחה לכל.*

במהלך סוף השבוע ערכה המשטרה פעילות מבצעית ממוקדת כנגד גביית "פרוטקשיין" סמוך לעיר העתיקה, וזאת בשל מספר מקרים שדווחו למשטרה בימים האחרונים, לפיהם אזרחים תמימים אשר חנו את רכבם בחניה ציבורית סמוך לעיר העתיקה בירושלים, נדרשו ע"י צעיר מקומי לשלם 'דמי שמירה' עבור רכבם ועל מנת שלא יגרם לו נזק בזמן החניה.

*במהלך הפעילות הסמויה, הבחינו בלשי המשטרה ברכב החונה בחניה ציבורית סמוך לעיר העתיקה ובצעיר הניגש אל בעל הרכב ודורש ממנו לשלם לו עבור השמירה על רכבו, משזה סירב, עפ"י החשד יידה אבן לעבר רכבו וגרם לו נזק, בשלב זה מיד פעלו בלשי המשטרה ועצרו את החשוד (16, מזרח י-ם) שהובא לחקירה.*

מעצרו של החשוד הוארך בפני בית המשפט.

*במשטרה ציינו, "המאבק הנחוש בעבירות הסחיטה עומד לנגד עינינו בכל עת ובכל מקום במטרה לאפשר לאזרח הנורמטיבי שומר החוק סביבת חיים בטוחה וללא חשש, זאת תוך מאמצים נרחבים להגיע לאותם חשודים, להביאם לדין ולבסוף להרחיקם מהציבור ולמנוע המשך מסוכנותם."*



